钦定古今图书集成/明伦汇编/人事典/第101卷 > 《洞天游录》 > 《渔竿》
## 钦定古今图书集成/明伦汇编/人事典/第101卷 > 《洞天游录》 > 《渔竿》

江上一蓑，钓为乐事。钓用纶竿，竿用紫竹，纶不欲大，
竿不宜长，但丝长则可钓耳。豫章有丛竹，其节长而
直，为竿最佳，长七八尺。敲针作钩，“钓出沧浪月，钓出
千秋万古心”，是乐志也。意不在鱼，或于红蓼滩头，或
在青林古岸，或值西风扑面，或教飞雪打头，于是披
羽蓑，顶羽笠，执竿烟水，俨在米芾《寒江独钓图》中。比
之“严陵、《渭水》”，不亦高哉。